
RAPORT DE SPECIALITATE 
privind aprobarea inventarului bunurilor ce alcătuiesc domeniului privat
al comunei Cârcea , jud Dolj


Dobândirea dreptului de proprietate privată este definită potrivit dispoz art 555-557 din Codul civil :
(1)Dreptul de proprietate se poate dobândi, în condiţiile legii, prin convenţie, moştenire legală sau testamentară, accesiune, uzucapiune, ca efect al posesiei de bună-credinţă în cazul bunurilor mobile şi al fructelor, prin ocupaţiune, tradiţiune, precum şi prin hotărâre judecătorească, atunci când ea este translativă de proprietate prin ea însăşi.
(2)În cazurile prevăzute de lege, proprietatea se poate dobândi prin efectul unui act administrativ.

In cuprinsul art 354 din OUG nr.57/2019 privind Codul administrativ se menționează faptul că domeniul privat al unităților administrativ- teritoriale este alcătuit din bunuri aflate în proprietatea lor și care nu fac parte din domeniul public, iar asupra acestor bunuri unitățile administrativ- teritoriale au drept de proprietate privată. De asemenea, în cuprinsul art. 357 se menționează că inventarul bunurilor care alcătuiesc domeniul privat al unității administrativ-teritoriale se întocmește și se actualizează de către o comisie special constituită prin dispoziția autorității executive a fiecărei unități administrativ- teritoriale. Comisia are obligația de a actualiza inventarul bunurilor care alcătuiesc domeniul privat al unității administrativ-teritoriale în termen de cel mult 90 de zile de la modificarea regimului juridic al bunurilor respective, iar acest inventar se va aproba prin hotărâre a autorității deliberative a fiecărei unități administrativ-teritoriale.
In cuprinsul art 357(2) din OUG nr.57/2019 privind Codul administrativ este prevăzut ca evidența financiar-contabilă a bunurilor care alcătuiesc domeniul privat al unităților administrativ-teritoriale să fie ținută distinct în contabilitate, potrivit legii.
HG 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor
Art. 2
(1)Inventarierea reprezintă o operaţiune de identificare a bunurilor care aparţin domeniului public şi privat al unităţilor administrativ-teritoriale.
(2)Inventarul bunurilor care constituie domeniul public şi, respectiv, domeniul privat al comunelor, al oraşelor, al municipiilor şi al judeţelor se realizează conform prevederilor art. 289 şi 357 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, denumită în continuare Ordonanţa de urgenţă a Guvernului nr. 57/2019.


Având în vedere cele menționate mai sus,  raportul comisiei de inventariere constituită prin Dispoziția nr 104/04.04.2024 cât și referatul de specialitate întocmit de compartimentul financiar- contabil, în conformitate cu prevederile art. 555-557 din Codul Civil, potrivit prevederilor art. 354(2) și ale art. 357(1)(3) din OUG nr.57/2019 privind Codul administrativ și ale HG nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor propunem spre aprobare Consiliului Local al comunei Cârcea:
· [bookmark: bookmark7]înscrierea în inventarul bunurilor din domeniul privat al comunei Cârcea a bunurilor identificate în anexa nr.1 la prezentul raport.



Consilier juridic,
Gună Cristina

REFERAT DE APROBARE
a proiectului de hotărâre privind aprobarea inventarului bunurilor ce alcătuiesc domeniului privat al comunei Cârcea , jud Dolj
[bookmark: _GoBack]

Având în vedere contractele de achiziție publică nr.3271 / 27.02.2025;  3272 / 27.02.2025; 4588 / 24.03.2025, prin care s-au achiziționat bunuri mobile privitoare la buna desfășurare a activității cabinetului medical înființat în cadrul Liceului Tehnologic Constantin Ianculescu- Cârcea;
Dispozițiile art. 354(2) din OUG nr.57/2019 care arată că asupra bunurilor aflate în proprietatea unităților administrativ- teritoriale ce nu fac parte din domeniul public, unitățile administrative teritoriale au un drept de proprietate privată și ale art. 357(1 )(3) din OUG nr.57/2019 care arată că inventarul bunurilor care alcătuiesc domeniul privat al unității administrativ-teritoriale se întocmește și se actualizează în termen de cel mult 90 de zile de la modificarea regimului juridic al bunurilor respective, de către o comisie special constituită,
Raportul întocmit de comisia de inventariere a domeniului public/privat al comunei Cârcea
Propun spre dezbatere și aprobare a proiectului de hotărâre privind aprobarea inventarului bunurilor ce alcătuiesc domeniului privat al comunei Cârcea , jud Dolj

